ประกาศคณะกรรมการปฏิบัติการตามพระราชบัญญัติการค้าข้าวประกาศคณะกรรมการปฏิบัติการตามพระราชบัญญัติการค้าข้าวพุทธศักราช๒๔๘๙ฉบับที่ ๑๔๖พ.ศ. ๒๕๕๘เรื่องให้ผู้ประกอบการค้าข้าวขออนุญาตประกอบการค้าข้าว การกำหนดเงื่อนไขในหนังสืออนุญาตให้ประกอบการค้าข้าวและการสั่งถอนหนังสืออนุญาตให้ประกอบการค้าข้าว ตามที่คณะกรรมการปฏิบัติการตามพระราชบัญญัติการค้าข้าว พุทธศักราช๒๔๘๙ ได้ออกประกาศคณะกรรมการปฏิบัติการตามพระราชบัญญัติการค้าข้าว พุทธศักราช ๒๔๘๙ฉบับที่ ๑๔๓ พ.ศ. ๒๕๔๘ เรื่อง ให้ผู้ประกอบการค้าข้าวขออนุญาตประกอบการค้าข้าวการกำหนดเงื่อนไขในหนังสืออนุญาตให้ประกอบการค้าข้าวและการสั่งถอนหนังสืออนุญาตให้ประกอบการค้าข้าว ลงวันที่ ๑๕ กุมภาพันธ์พ.ศ. ๒๕๔๘ กำหนดให้ผู้ประกอบการค้าข้าวขออนุญาตประกอบการค้าข้าวกำหนดเงื่อนไขในหนังสืออนุญาตให้ประกอบการค้าข้าวและการสั่งถอนหนังสืออนุญาตให้ประกอบการค้าข้าวไปแล้ว นั้นบัดนี้ เป็นการสมควรปรับปรุงการขออนุญาตประกอบการค้าข้าวการกำหนดเงื่อนไขประกอบการค้าข้าวและการสั่งถอนหนังสืออนุญาตประกอบการค้าข้าวเสียใหม่ให้เหมาะสมยิ่งขึ้นอาศัยอำนาจตามความในมาตรา ๘ (๑) มาตรา ๙ มาตรา ๑๒ มาตรา ๑๓ และมาตรา๑๕ แห่งพระราชบัญญัติการค้าข้าว พุทธศักราช ๒๔๘๙ซึ่งแก้ไขเพิ่มเติมโดยพระราชบัญญัติการค้าข้าว (ฉบับที่ ๒) พ.ศ. ๒๔๘๙คณะกรรมการปฏิบัติการตามพระราชบัญญัติการค้าข้าว พุทธศักราช ๒๔๘๙ จึงออกประกาศไว้ดังต่อไปนี้ข้อ ๑[๑] ประกาศฉบับนี้ให้ใช้บังคับนับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๒ ให้ยกเลิกประกาศคณะกรรมการปฏิบัติการตามพระราชบัญญัติการค้าข้าวพุทธศักราช ๒๔๘๙ ฉบับที่ ๑๔๓ พ.ศ. ๒๕๔๘ เรื่องให้ผู้ประกอบการค้าข้าวขออนุญาตประกอบการค้าข้าวการกำหนดเงื่อนไขในหนังสืออนุญาตให้ประกอบการค้าข้าวและการสั่งถอนหนังสืออนุญาตให้ประกอบการค้าข้าว ลงวันที่ ๑๕ กุมภาพันธ์ พ.ศ. ๒๕๔๘หมวด ๑การขออนุญาตประกอบการค้าข้าว ข้อ ๓ ให้ผู้ประกอบการค้าข้าวเป็นทางการค้าปกติประเภทดังต่อไปนี้ต้องขออนุญาตประกอบการค้าข้าว และเมื่อได้รับหนังสืออนุญาตแล้วจึงจะประกอบการค้าข้าวได้(๑) ประเภทค้าข้าวส่งไปจำหน่ายต่างประเทศที่เป็นผู้ส่งออกทั่วไปผู้ส่งออกข้าวสารบรรจุกล่องหรือหีบห่อ หรือที่เป็นผู้ส่งออกชายแดน(๒) ประเภทนำเข้าข้าวจากต่างประเทศ(๓) ประเภทสีข้าว(๔) ประเภทนายหน้าค้าข้าว(๕) ประเภทขายส่ง(๖) ประเภทท่าข้าวข้อ ๔ ให้ผู้ประกอบการค้าข้าวตามข้อ ๓ที่ประกอบการค้าข้าวอยู่ในวันที่ประกาศฉบับนี้ใช้บังคับต้องขออนุญาตประกอบการค้าข้าวภายในสามสิบวันนับแต่วันที่ประกาศฉบับนี้ใช้บังคับผู้ประสงค์จะประกอบการค้าข้าวภายหลังวันที่ประกาศฉบับนี้ใช้บังคับต้องได้รับหนังสืออนุญาตตามข้อ๓ ก่อนจึงจะประกอบการค้าข้าวได้กรณีผู้ประกอบการค้าข้าวได้รับหนังสืออนุญาตให้ประกอบการค้าข้าวแล้วในวันที่ประกาศฉบับนี้ใช้บังคับให้ถือเป็นการอนุญาตตามวรรคหนึ่งและให้ประกอบการค้าข้าวต่อไปได้จนกว่าหนังสืออนุญาตสิ้นอายุแต่ต้องปฏิบัติตามเงื่อนไขข้อ๑๘ ข้อ ๒๐ ข้อ ๒๑ ข้อ ๒๒ หรือข้อ ๒๓ และให้ถือว่าเงื่อนไขดังกล่าวเป็นเงื่อนไขที่กำหนดไว้ในหนังสืออนุญาตนับแต่วันที่ประกาศฉบับนี้ใช้บังคับข้อ ๕ ผู้ประกอบการค้าข้าวที่เคยถูกสั่งถอนหนังสืออนุญาตจะยื่นคำขออนุญาตประกอบการค้าข้าวได้เมื่อพ้นกำหนดระยะเวลาที่ถูกสั่งถอนหนังสืออนุญาตนั้นแล้วข้อ ๖ คำขออนุญาตประกอบการค้าข้าวตามข้อ ๓ต้องใช้ตามแบบที่คณะกรรมการกำหนดพร้อมเอกสารหลักฐานแนบท้ายประกาศนี้ข้อ ๗ การขออนุญาตประกอบการค้าข้าวของผู้ประกอบการค้าข้าวประเภทค้าข้าวส่งไปจำหน่ายต่างประเทศที่เป็นผู้ส่งออกทั่วไปประเภทสีข้าว หรือประเภทท่าข้าว ที่เป็นนิติบุคคลประเภทบริษัทจำกัด บริษัทมหาชนจำกัดหรือรัฐวิสาหกิจประเภทบริษัทต้องมีบุคคลสัญชาติไทยที่มีอำนาจลงนามผูกพันบริษัทอย่างน้อยหนึ่งคนลงลายมือชื่อในคำขออนุญาตข้อ ๘[๒]การยื่นคำขออนุญาตประกอบการค้าข้าวจะยื่นต่อพนักงานเจ้าหน้าที่ณ สถานที่ที่กำหนด หรือยื่นทางระบบข้อมูลอิเล็กทรอนิกส์ก็ได้การยื่นคำขออนุญาตต่อพนักงานเจ้าหน้าที่ตามวรรคหนึ่ง ให้ยื่น ณสถานที่ราชการดังต่อไปนี้(๑) ผู้ที่มีสำนักงานแห่งใหญ่ตั้งอยู่ในกรุงเทพมหานครให้ยื่น ณกรมการค้าภายในกระทรวงพาณิชย์(๒) ผู้ที่มีสำนักงานแห่งใหญ่ตั้งอยู่ในเขตท้องที่จังหวัดอื่นให้ยื่นณ สำนักงานพาณิชย์จังหวัด แห่งท้องที่นั้นผู้ประสงค์จะยื่นคำขออนุญาตประกอบการค้าข้าวทางระบบข้อมูลอิเล็กทรอนิกส์ต้องลงนามในบันทึกแสดงความตกลงกับกรมการค้าภายใน กระทรวงพาณิชย์ก่อนข้อ ๙ ผู้ประกอบการค้าข้าวประเภทค้าข้าวส่งไปจำหน่ายต่างประเทศต้องระบุในคำขออนุญาตประกอบการค้าข้าวให้ชัดเจนว่าเป็นผู้ส่งออกทั่วไปหรือผู้ส่งออกข้าวสารบรรจุกล่องหรือหีบห่อที่มีน้ำหนักข้าวสารสุทธิไม่เกินสิบสองกิโลกรัมต่อกล่องหรือหีบห่อหรือผู้ส่งออกชายแดนหมวด ๒การออกหนังสืออนุญาตให้ประกอบการค้าข้าว ข้อ ๑๐ เมื่อพนักงานเจ้าหน้าที่ได้รับคำขออนุญาตประกอบการค้าข้าวแล้วให้ตรวจสอบเอกสารหลักฐานให้ถูกต้องครบถ้วนพร้อมเสนอความเห็นประกอบก่อนนำเสนอผู้มีอำนาจพิจารณาอนุญาตกรณีเอกสารหลักฐานไม่ครบถ้วนให้พนักงานเจ้าหน้าที่แจ้งให้ผู้ยื่นคำขออนุญาตประกอบการค้าข้าวแก้ไขและยื่นใหม่ให้ถูกต้องครบถ้วนภายในเจ็ดวันทำการนับแต่วันถัดจากวันที่ได้รับแจ้งหากผู้ยื่นคำขออนุญาตประกอบการค้าข้าวไม่ดำเนินการภายในเวลาที่กำหนดให้จำหน่ายคำขออนุญาตดังกล่าวข้อ ๑๑ ให้พนักงานเจ้าหน้าที่ซึ่งมีอำนาจอนุญาตพิจารณาออกหนังสืออนุญาตให้ประกอบการค้าข้าวให้แล้วเสร็จภายในวันนั้นหรืออย่างช้าในวันทำการรุ่งขึ้นระยะเวลาตามวรรคหนึ่งให้นับตั้งแต่เมื่อได้รับคำขออนุญาตและเอกสารหลักฐานครบถ้วนถูกต้องกรณีมีเหตุจำเป็นที่พนักงานเจ้าหน้าที่ซึ่งมีอำนาจอนุญาตไม่อาจออกหนังสืออนุญาตให้ประกอบการค้าข้าวภายในระยะเวลาตามวรรคหนึ่งให้ขยายเวลาออกไปได้อีกไม่เกินสองวันแต่ต้องมีหนังสือแจ้งการขยายเวลาและเหตุจำเป็นให้ผู้ประกอบการค้าข้าวที่ขออนุญาตทราบข้อ ๑๒ หนังสืออนุญาตให้ประกอบการค้าข้าวให้เป็นไปตามแบบที่คณะกรรมการกำหนดแนบท้ายประกาศนี้และให้พนักงานเจ้าหน้าที่เก็บคู่ฉบับไว้เป็นหลักฐานข้อ ๑๓ กรณีมีการเปลี่ยนแปลงรายการในหนังสืออนุญาตให้ประกอบการค้าข้าวให้ยื่นคำขอตามแบบที่คณะกรรมการกำหนดแนบท้ายประกาศนี้พร้อมหนังสืออนุญาตฉบับเดิมและหลักฐานแสดงการเปลี่ยนแปลงรายการในหนังสืออนุญาตข้อ ๑๔ กรณีหนังสืออนุญาตให้ประกอบการค้าข้าวชำรุดถูกทำลาย สูญหายให้ยื่นคำขอรับใบแทนหนังสืออนุญาตตามแบบที่คณะกรรมการกำหนดแนบท้ายประกาศนี้พร้อมหนังสืออนุญาตให้ประกอบการค้าข้าวฉบับเดิมหรือหลักฐานการแจ้งความต่อพนักงานสอบสวนกรณีสูญหายข้อ ๑๕ การยื่นคำขอตามข้อ๑๓ หรือข้อ ๑๔ ให้ยื่นคำขอต่อพนักงานเจ้าหน้าที่ตามข้อ ๘ ภายในสิบห้าวัน นับแต่วันที่มีการเปลี่ยนแปลงรายการในหนังสืออนุญาตหรือวันที่ทราบถึงการชำรุดถูกทำลาย สูญหายตามแบบที่คณะกรรมการกำหนดแนบท้ายประกาศนี้ให้นำความในข้อ ๑๑มาใช้บังคับกับการพิจารณาเปลี่ยนแปลงรายการในหนังสืออนุญาตและการออกใบแทนหนังสืออนุญาตโดยอนุโลมข้อ ๑๖ หนังสืออนุญาตให้ประกอบการค้าข้าวให้มีอายุถึงวันที่สามสิบเอ็ดธันวาคมของปีที่ได้รับอนุญาตการขอต่ออายุหนังสืออนุญาตให้ประกอบการค้าข้าวจะต้องยื่นคำขอก่อนใบอนุญาตสิ้นอายุพร้อมหนังสืออนุญาตฉบับเดิมและเอกสารหลักฐานประกอบคำขออนุญาตตามข้อ๖ข้อ ๑๗ ผู้ที่เลิกประกอบการค้าข้าวต้องแจ้งให้พนักงานเจ้าหน้าที่ตามข้อ๘ ทราบภายในสิบห้าวันนับแต่วันที่เลิกประกอบการค้าข้าวตามแบบที่คณะกรรมการกำหนดแนบท้ายประกาศนี้หมวด ๓การกำหนดเงื่อนไขในหนังสืออนุญาตให้ประกอบการค้าข้าว ข้อ ๑๘ ผู้ได้รับหนังสืออนุญาตให้ประกอบการค้าข้าวประเภทค้าข้าวส่งไปจำหน่ายต่างประเทศที่เป็นผู้ส่งออกทั่วไปต้องปฏิบัติตามเงื่อนไขที่ระบุไว้ในหนังสืออนุญาต ดังต่อไปนี้(๑) มีข้าวสารเป็นกรรมสิทธิ์ของตนเองไม่น้อยกว่าห้าร้อยเมตริกตันสำหรับบริษัท ซึ่งมีทุนจดทะเบียนไม่เกินยี่สิบล้านบาทและไม่น้อยกว่าหนึ่งพันเมตริกตัน สำหรับบริษัทซึ่งมีทุนจดทะเบียนเกินยี่สิบล้านบาทขึ้นไปภายในกำหนดสิบห้าวันนับแต่วันที่ออกหนังสืออนุญาตประกอบการค้าข้าวและตลอดเวลาที่ได้รับหนังสืออนุญาตให้ประกอบการค้าข้าว(๒) เก็บข้าวไว้ในสถานที่เก็บข้าวตามที่ยื่นหลักฐานไว้(๓) การเปลี่ยนแปลง การเพิ่ม หรือลดจำนวนสถานที่เก็บข้าวต้องแจ้งเป็นหนังสือต่อพนักงานเจ้าหน้าที่ภายในสิบห้าวันนับแต่วันเปลี่ยนแปลง เพิ่ม หรือลดจำนวนสถานที่เก็บข้าว(๔)ใช้เครื่องชั่งและเครื่องวัดความชื้นข้าวที่มีคำรับรองจากกรมการค้าภายในตามกฎหมายว่าด้วยมาตราชั่งตวงวัด ไม่ใช้หรือมีไว้เพื่อใช้เครื่องชั่งเครื่องวัดที่มีความเที่ยงเกินอัตราเผื่อเหลือเผื่อขาดตามที่กำหนดและไม่กระทำการใด ๆ เพื่อให้เครื่องชั่ง เครื่องวัดที่มีคำรับรองแสดงน้ำหนักปริมาณผิดไปจากที่ได้รับการตรวจสอบความเที่ยงกับแบบมาตราเกินอัตราเผื่อเหลือเผื่อขาดตามที่กำหนด(๕) ต้องซื้อขายเป็นหน่วยน้ำหนักมาตรฐานในระบบเมตริกและไม่เอาเปรียบในการซื้อขาย การชั่งน้ำหนัก การชำระเงิน การหักค่าใช้จ่ายใด ๆนอกเหนือจากการซื้อขายข้อ ๑๙ ความในข้อ ๑๘(๑) (๒) และ (๓) มิให้ใช้บังคับแก่(๑) รัฐวิสาหกิจ หรือบริษัทที่ส่วนราชการหรือรัฐวิสาหกิจมีทุนรวมอยู่ด้วย(๒) สหกรณ์หรือกลุ่มเกษตรกร(๓)ผู้ประกอบการค้าข้าวประเภทค้าข้าวส่งไปจำหน่ายต่างประเทศที่เป็นผู้ส่งออกข้าวสารบรรจุกล่องหรือหีบห่อที่มีน้ำหนักข้าวสารสุทธิไม่เกินสิบสองกิโลกรัมต่อกล่องหรือหีบห่อ(๔) ผู้ประกอบการค้าข้าวประเภทค้าข้าวส่งไปจำหน่ายต่างประเทศที่เป็นผู้ส่งออกชายแดนข้อ ๒๐ ผู้ได้รับหนังสืออนุญาตให้ประกอบการค้าข้าวประเภทค้าข้าวส่งไปจำหน่ายต่างประเทศที่เป็นผู้ส่งออกข้าวสารบรรจุกล่องหรือหีบห่อต้องปฏิบัติตามเงื่อนไขที่ระบุไว้ในหนังสืออนุญาตดังต่อไปนี้(๑) ต้องส่งข้าวสารไปจำหน่ายต่างประเทศเฉพาะข้าวสารบรรจุกล่องหรือหีบห่อที่มีน้ำหนักข้าวสารสุทธิไม่เกินสิบสองกิโลกรัมต่อกล่องหรือหีบห่อ(๒)ใช้เครื่องชั่งและเครื่องวัดความชื้นข้าวที่มีคำรับรองจากกรมการค้าภายในตามกฎหมายว่าด้วยมาตราชั่งตวงวัด ไม่ใช้หรือมีไว้เพื่อใช้เครื่องชั่งเครื่องวัดที่มีความเที่ยงเกินอัตราเผื่อเหลือเผื่อขาดตามที่กำหนดและไม่กระทำการใด ๆ เพื่อให้เครื่องชั่ง เครื่องวัดที่มีคำรับรอง แสดงน้ำหนักปริมาณผิดไปจากที่ได้รับการตรวจสอบความเที่ยงกับแบบมาตราเกินอัตราเผื่อเหลือเผื่อขาดตามที่กำหนด(๓) ต้องซื้อขายเป็นหน่วยน้ำหนักมาตรฐานในระบบเมตริกและไม่เอาเปรียบในการซื้อขาย การชั่งน้ำหนัก การชำระเงิน การหักค่าใช้จ่ายใด ๆนอกเหนือจากการซื้อขายข้อ ๒๑ ผู้ได้รับหนังสืออนุญาตให้ประกอบการค้าข้าวประเภทค้าข้าวส่งไปจำหน่ายต่างประเทศที่เป็นผู้ส่งออกชายแดนต้องปฏิบัติตามเงื่อนไขที่ระบุไว้ในหนังสืออนุญาตดังต่อไปนี้(๑)ต้องส่งข้าวสารไปจำหน่ายต่างประเทศเฉพาะในจังหวัดชายแดนที่ผู้ได้รับหนังสืออนุญาตมีภูมิลำเนาอยู่ในพื้นที่โดยมีมูลค่าการส่งออกไม่เกินวันละห้าล้านบาท(๒)ใช้เครื่องชั่งและเครื่องวัดความชื้นข้าวที่มีคำรับรองจากกรมการค้าภายใน ตามกฎหมายว่าด้วยมาตราชั่งตวงวัดไม่ใช้หรือมีไว้เพื่อใช้เครื่องชั่งเครื่องวัดที่มีความเที่ยงเกินอัตราเผื่อเหลือเผื่อขาดตามที่กำหนดและไม่กระทำการใด ๆ เพื่อให้เครื่องชั่ง เครื่องวัดที่มีคำรับรอง แสดงน้ำหนักปริมาณผิดไปจากที่ได้รับการตรวจสอบความเที่ยงกับแบบมาตราเกินอัตราเผื่อเหลือเผื่อขาดตามที่กำหนด(๓) ต้องซื้อขายเป็นหน่วยน้ำหนักมาตรฐานในระบบเมตริกและไม่เอาเปรียบในการซื้อขายการชั่งน้ำหนัก การชำระเงิน การหักค่าใช้จ่ายใด ๆนอกเหนือจากการซื้อขายข้อ ๒๒ ผู้ได้รับหนังสืออนุญาตให้ประกอบการค้าข้าวประเภทนายหน้าค้าข้าวต้องปฏิบัติตามเงื่อนไขที่ระบุไว้ในหนังสืออนุญาตโดยต้องไม่เอาเปรียบในการซื้อขายการชำระเงิน การหักค่าใช้จ่ายใด ๆ นอกเหนือจากการซื้อขายข้อ ๒๓ ผู้ได้รับหนังสืออนุญาตให้ประกอบการค้าข้าวประเภทสีข้าวและประเภทท่าข้าวต้องปฏิบัติตามเงื่อนไขที่ระบุไว้ในหนังสืออนุญาต ดังต่อไปนี้(๑) ใช้เครื่องชั่งและเครื่องวัดความชื้นข้าวที่มีคำรับรองจากกรมการค้าภายในตามกฎหมายว่าด้วยมาตราชั่งตวงวัด ไม่ใช้หรือมีไว้เพื่อใช้เครื่องชั่งเครื่องวัดที่มีความเที่ยงเกินอัตราเผื่อเหลือเผื่อขาดตามที่กำหนดและไม่กระทำการใด ๆ เพื่อให้เครื่องชั่ง เครื่องวัดที่มีคำรับรอง แสดงน้ำหนักปริมาณผิดไปจากที่ได้รับการตรวจสอบความเที่ยงกับแบบมาตราเกินอัตราเผื่อเหลือเผื่อขาดตามที่กำหนด(๒) ไม่เอาเปรียบเกษตรกรในการซื้อขาย การชั่งน้ำหนักการหักลดน้ำหนักความชื้นการหักสิ่งเจือปน(๓) ไม่ปลอมปนข้าว(๔) ปฏิบัติตามนโยบายหรือระเบียบของทางราชการเกี่ยวกับการค้าข้าวโดยเคร่งครัดหมวด ๔การรายงานการค้าข้าว ข้อ ๒๔ ผู้ได้รับหนังสืออนุญาตให้ประกอบการค้าข้าวประเภทค้าข้าวส่งไปจำหน่ายต่างประเทศ ประเภทผู้นำเข้าข้าวจากต่างประเทศประเภทสีข้าว ประเภทนายหน้าค้าข้าว ประเภทขายส่ง และประเภทท่าข้าวได้รับการยกเว้นไม่ต้องทำรายงานการค้าข้าวประจำวันข้อ ๒๕ ผู้ได้รับหนังสืออนุญาตให้ประกอบการค้าข้าวประเภทค้าข้าวส่งไปจำหน่ายต่างประเทศ ประเภทผู้นำเข้าข้าวจากต่างประเทศประเภทสีข้าว ประเภทนายหน้าค้าข้าว ประเภทขายส่ง และประเภทท่าข้าว ต้องยื่นรายงานการค้าข้าวประจำเดือนภายในวันที่เจ็ดของเดือนถัดไปต่อพนักงานเจ้าหน้าที่ตามข้อ๘ ตามแบบที่คณะกรรมการกำหนดแนบท้ายประกาศนี้การยื่นรายงานตามวรรคหนึ่งจะยื่นโดยทางไปรษณีย์ลงทะเบียนตอบรับหรือทางโทรสารหรือทางระบบข้อมูลอิเล็กทรอนิกส์ก็ได้โดยให้ถือวันที่ได้ประทับตราประจำวัน ณ ที่ทำการไปรษณีย์ต้นทางเป็นวันยื่นแจ้งในกรณีที่ยื่นแจ้งทางโทรสารจะถือวันที่ได้รับโทรสารเป็นวันแสดงเจตนาในการยื่นในกรณีการยื่นแจ้งทางระบบข้อมูลอิเล็กทรอนิกส์ให้ถือวันที่ข้อมูลอิเล็กทรอนิกส์เข้าสู่ระบบข้อมูลของกรมการค้าภายในกระทรวงพาณิชย์ เป็นวันแสดงเจตนาในการยื่นแจ้งการยื่นแจ้งทางโทรสารตามวรรคสองจะสมบูรณ์ก็ต่อเมื่อผู้ได้รับหนังสืออนุญาตให้ประกอบการค้าข้าวได้ส่งต้นฉบับให้แก่พนักงานเจ้าหน้าที่แล้วให้ผู้ประกอบการค้าข้าวที่ประสงค์จะยื่นแจ้งทางระบบข้อมูลอิเล็กทรอนิกส์ลงนามในบันทึกแสดงความตกลงกับกรมการค้าภายใน กระทรวงพาณิชย์ก่อนหมวด ๕การสั่งถอนหนังสืออนุญาตประกอบการค้าข้าว ข้อ ๒๖ ในกรณีที่ผู้ได้รับหนังสืออนุญาตให้ประกอบการค้าข้าวประเภทสีข้าว หรือประเภทท่าข้าวไม่ปฏิบัติหรือปฏิบัติผิดเงื่อนไขอย่างหนึ่งอย่างใดตามข้อ ๒๓ ให้อธิบดีกรมการค้าภายในหรือผู้ว่าราชการจังหวัดซึ่งเป็นพนักงานเจ้าหน้าที่ผู้ได้รับมอบอำนาจ แล้วแต่กรณีโดยความเห็นชอบของคณะกรรมการ สั่งถอนหนังสืออนุญาตให้ประกอบการค้าข้าว ดังนี้(๑) กรณีปฏิบัติผิดเงื่อนไขครั้งแรกให้สั่งถอนหนังสืออนุญาตได้ไม่เกินหกเดือน(๒) กรณีปฏิบัติผิดเงื่อนไขครั้งที่สองให้สั่งถอนหนังสืออนุญาตได้ไม่เกินสองปีข้อ ๒๗ ในการพิจารณาสั่งถอนหนังสืออนุญาตให้ประกอบการค้าข้าวตามข้อ๒๖ อธิบดีกรมการค้าภายในหรือผู้ว่าราชการจังหวัดต้องเปิดโอกาสให้ผู้ได้รับหนังสืออนุญาตให้ประกอบการค้าข้าวและพนักงานเจ้าหน้าที่ซึ่งเกี่ยวข้องชี้แจงและแสดงหลักฐานประกอบคำชี้แจงของตนตามสมควรข้อ ๒๘ คำสั่งถอนหนังสืออนุญาตให้ประกอบการค้าข้าวให้ทำเป็นหนังสือแจ้งให้ผู้ได้รับหนังสืออนุญาตให้ประกอบการค้าข้าวทราบโดยทางไปรษณีย์ตอบรับและให้ถือว่าผู้ได้รับหนังสืออนุญาตให้ประกอบการค้าข้าวได้รับทราบเมื่อครบกำหนดเจ็ดวันนับแต่วันส่งข้อ ๒๙ ผู้ได้รับหนังสืออนุญาตให้ประกอบการค้าข้าวซึ่งได้รับคำสั่งถอนหนังสืออนุญาตตามข้อ๒๖ ไม่เห็นด้วยกับคำสั่งดังกล่าวมีสิทธิอุทธรณ์ต่ออธิบดีกรมการค้าภายในหรือผู้ว่าราชการจังหวัด แล้วแต่กรณี ภายในสามสิบวันนับตั้งแต่วันที่ทราบคำสั่งนั้นข้อ ๓๐ ให้อธิบดีกรมการค้าภายในหรือผู้ว่าราชการจังหวัดพิจารณาอุทธรณ์ให้แล้วเสร็จภายในสามสิบวันนับแต่วันที่ได้รับอุทธรณ์กรณีที่อธิบดีกรมการค้าภายในหรือผู้ว่าราชการจังหวัดไม่เห็นด้วยกับคำอุทธรณ์ไม่ว่าทั้งหมดหรือบางส่วนให้รายงานความเห็นพร้อมเหตุผลไปยังคณะกรรมการภายในสามสิบวันนับแต่วันที่ได้รับอุทธรณ์ข้อ ๓๑ ให้คณะกรรมการพิจารณาวินิจฉัยอุทธรณ์ให้แล้วเสร็จภายในสามสิบวันนับแต่วันที่ได้รับรายงานแล้วแจ้งคำวินิจฉัยเป็นหนังสือไปยังผู้อุทธรณ์ให้นำความในข้อ ๒๘ มาใช้บังคับกับการแจ้งคำวินิจฉัย โดยอนุโลมข้อ ๓๒ กรณีที่มีเหตุจำเป็นไม่อาจพิจารณาให้แล้วเสร็จภายในระยะเวลาตามข้อ๓๐ หรือข้อ ๓๑ ได้ ให้ผู้มีอำนาจพิจารณาอุทธรณ์มีหนังสือแจ้งให้ผู้อุทธรณ์ทราบก่อนครบกำหนดเวลาดังกล่าวในการนี้ให้ขยายเวลาออกไปอีกไม่เกินสิบห้าวัน แต่ให้บันทึกแสดงเหตุผลและความจำเป็นที่ต้องขยายเวลาไว้ในการพิจารณาวินิจฉัยด้วยประกาศณ วันที่ ๒๔ มิถุนายน พ.ศ. ๒๕๕๘พลเอกฉัตรชัย สาริกัลยะรัฐมนตรีว่าการกระทรวงพาณิชย์ประธานคณะกรรมการปฏิบัติการตามพระราชบัญญัติการค้าข้าวพุทธศักราช๒๔๘๙[เอกสารแนบท้าย]๑. เอกสารหลักฐานประกอบคำขออนุญาตประกอบการค้าข้าว แนบท้ายประกาศคณะกรรมการปฏิบัติการตามพระราชบัญญัติการค้าข้าวพุทธศักราช ๒๔๘๙ ฉบับที่ ๑๔๖ พ.ศ. ๒๕๕๘ เรื่อง ให้ผู้ประกอบการค้าข้าวขออนุญาตประกอบการค้าข้าวการกำหนดเงื่อนไขในหนังสืออนุญาตให้ประกอบการค้าข้าวและการสั่งถอนหนังสืออนุญาตให้ประกอบการค้าข้าว ลงวันที่ ๒๔ มิถุนายน พ.ศ. ๒๕๕๘๒. คำขออนุญาตให้ประกอบการค้าข้าว ประเภทค้าข้าวส่งไปจำหน่ายต่างประเทศประเภทนำเข้าข้าวจากต่างประเทศ ประเภทสีข้าว ประเภทนายหน้าค้าข้าว ประเภทขายส่งประเภทท่าข้าว และประเภทอื่น ๆ (แบบ ค.ข. 1)๓. คำขอเปลี่ยนแปลงรายการในหนังสืออนุญาตให้ประกอบการค้าข้าว(แบบ ค.ข. 2)๔. คำขออนุญาตต่ออายุหนังสืออนุญาตให้ประกอบการค้าข้าว(แบบ ค.ข. 3)๕. คำขอแจ้งเลิกประกอบการค้าข้าว (แบบค.ข. 4)๖. คำขอใบแทนหนังสืออนุญาตให้ประกอบการค้าข้าว(แบบ ค.ข. 5)๗. หนังสืออนุญาตให้ประกอบการค้าข้าว ประเภทค้าข้าวส่งไปจำหน่ายต่างประเทศ(ผู้ส่งออกทั่วไป) (แบบ ค.ข. 6)๘. หนังสืออนุญาตให้ประกอบการค้าข้าว ประเภทค้าข้าวส่งไปจำหน่ายต่างประเทศ(ผู้ส่งออกข้าวสารบรรจุกล่องหรือหีบห่อ) (แบบ ค.ข. 7)๙. หนังสืออนุญาตให้ประกอบการค้าข้าว ประเภทค้าข้าวส่งไปจำหน่ายต่างประเทศ(ผู้ส่งออกชายแดน) (แบบ ค.ข. 8)๑๐. หนังสืออนุญาตให้ประกอบการค้าข้าว ประเภทนำเข้าข้าวจากต่างประเทศ(แบบ ค.ข. 9)๑๑. หนังสืออนุญาตให้ประกอบการค้าข้าว ประเภทสีข้าว(แบบ ค.ข. 10)๑๒. หนังสืออนุญาตให้ประกอบการค้าข้าว ประเภทนายหน้าค้าข้าว(แบบ ค.ข. 11)๑๓. หนังสืออนุญาตให้ประกอบการค้าข้าว ประเภทขายส่ง(แบบ ค.ข. 12)๑๔. หนังสืออนุญาตให้ประกอบการค้าข้าว ประเภทท่าข้าว(แบบ ค.ข. 13)๑๕. รายงานการค้าข้าว ประจำเดือน......... (แบบ ค.ข. 14)(ดูข้อมูลจากภาพกฎหมาย)ประกาศคณะกรรมการปฏิบัติการตามพระราชบัญญัติการค้าข้าวพุทธศักราช ๒๔๘๙ ฉบับที่ ๑๔๘ พ.ศ. ๒๕๕๘ เรื่องแก้ไขปรับปรุงการให้ผู้ประกอบการค้าข้าวขออนุญาตประกอบการค้าข้าว การกำหนดเงื่อนไขในหนังสืออนุญาตให้ประกอบการค้าข้าวและการสั่งถอนหนังสืออนุญาตให้ประกอบการค้าข้าว[๓]ข้อ ๑ ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปปุณิกา/ผู้จัดทำปัญญา/ตรวจ๙ ตุลาคม ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๕๐ ง/หน้า ๒๔/๓๐ มิถุนายน ๒๕๕๘[๒] ข้อ ๘แก้ไขเพิ่มเติมโดยประกาศคณะกรรมการปฏิบัติการตามพระราชบัญญัติการค้าข้าวพุทธศักราช ๒๔๘๙ ฉบับที่ ๑๔๘ พ.ศ. ๒๕๕๘ เรื่องแก้ไขปรับปรุงการให้ผู้ประกอบการค้าข้าวขออนุญาตประกอบการค้าข้าว การกำหนดเงื่อนไขในหนังสืออนุญาตให้ประกอบการค้าข้าวและการสั่งถอนหนังสืออนุญาตให้ประกอบการค้าข้าว[๓] ราชกิจจานุเบกษาเล่ม ๑๓๒/ตอนพิเศษ ๒๑๒ ง/หน้า ๖/๙ กันยายน ๒๕๕๘